
ROMÂNIA
JUDEŢUL HARGHITA
CONSILIUL LOCAL MUNICIPAL
MIERCUREA–CIUC
 
HOTĂRÂREA Nr. 255/08.09.2017
pentru modificarea și completarea HOTĂRÂRII Nr. 184/30.06.2017
Consiliul Local al Municipiului Miercurea Ciuc, întrunit în şedinţa extraordinară din data de  8 septembrie 2017;
Analizând Expunerea de motive nr. 15311/31.08.2017 şi Raportul de specialitate nr 15312/31.08.2017 întocmit de Serviciul de programe şi proiecte culturale, tineret, sport şi turism, 
           Pe baza art. 3. din Legea nr. 69/2000 al educaţiei fizice şi sportului, cu modificările şi completările ulterioare;

Având în vedere Legea 24/2000 privind normele de tehnica legislativa pentru elaborarea actelor normative, 

Având în vedere HCL 184/2017 pentru aprobarea Regulamentului de Funcţionare a  bazinului de înot polo „Csíki Csobbanó”, respectiv abrogarea art. nr.2 din Hotărârea nr.82/2013;

În temeiul art. 36, alin. (6), şi art. 39 alin. (2) art. 115 lit. (b) din Legea nr. 215/2001 privind administraţia publică locală, republicată, cu modificările şi completările ulterioare;
H O T Ă R Ă Ş T E

Art. I. Se aprobă modificarea și completarea Hotărârii Nr. 184/30.06.2017 pentru aprobarea Regulamentului de Funcţionare a  bazinului de înot polo „Csíki Csobbanó”, respectiv abrogarea art. nr.2 din Hotărârea nr.83/2013, conform Anexei nr. 1, care face parte  integrantă din prezenta hotărâre;

Art. II. Cu aducerea la îndeplinire a prezentei hotărâri se însărcinează dl. Füleki Zoltán Ladislau, viceprimarul municipiului, prin Serviciul de programe şi proiecte culturale, tineret, sport şi turism din cadrul aparatului de specialitate al primarului  municipiului Miercurea-Ciuc.

Art. III. Prezenta hotărâre se comunică:

a) Instituţiei Prefectului Judeţului Harghita;
            b) Primarului municipiului Miercurea Ciuc, Ráduly Róbert Kálmán;
            c) Viceprimarului municipiului Miercurea Ciuc; Füleki Zoltán Ladislau;
            d) Serviciului de programe şi proiecte culturale, tineret, sport şi turism;
            e) Clubului Sportiv Municipal CSM – VSK Csíkszereda Miercurea Ciuc;
            f) S.C. Csíki Fürdők SRL;
            g) d-lui Ábrahám Előd Lajos, consilier local 
	        
                 Preşedintele şedinţei
                    ORBÁN ZSOLT
	 
Contrasemnează pentru legalitate – Secretarul  municipiului
 WOHLFART RUDOLF


ROMÂNIA                                                                   Anexa nr.1 la Hotărârea nr. 255/08.09.2017
JUDEȚUL HARGHITA
CONSILIUL LOCAL MUNICIPAL
MIERCUREA–CIUC
Cap. I. Dispoziții generale
Art. 1 – (1) Prezentul regulament stabilește cadrul juridic unitar privind administrarea, întreținerea și exploatarea Complexului sportiv „Csíki Csobbanó” din Miercurea Ciuc.”
Art. 2 - Personalul piscinei are datoria de a asigura deservirea civilizată și odihna clienților, să aibă grijă de respectarea tuturor prescripțiilor legate de sănătate, securitate și protecția bunurilor și a persoanelor.
(2) În acest scop, personalul piscinei are obligația de a asigura condițiile pentru securitatea funcționarii din punct de vedere sanitar, a protecției muncii, a protecției personale (individuală), etc.
(3) Personalul piscinei are datoria de a opri activitățile pe locurile eventual periculoase, și de a îngrădi accesul clienților în aceste locuri.
(4) Prescripțiile legate de sănătate, securitatea și protecția bunurilor și a persoanelor trebuie respectate atât de personalul și de clienții piscinei.”
Art. 3 - (1) Personalul piscinei trebuie să asigure următoarele:
a) calitatea și temperatura apei din bazine, curățenia, dezinfectarea bazinelor, saunelor și a tuturor spațiilor legate de piscină, 
b) la sfârșitul programului cu publicul, toate spațiile și încăperile comune ale piscinei trebuie curățate și dezinfectate,
c) la bazinele cu sistem de filtrație, apa filtrată care reintră în bazine trebuie să fie curată, aseptică și transparentă,
(2) Temperatura apei în piscine trebuie să fie 26 - 28°C în bazinul de polo, 28°C - 30°C în bazinul didactic, iar temperatura aerului de 27-29 °C.
(3) Pentru a urmărirea regulată a temperaturii și calității apei trebuie făcute măsurători la fiecare 3 ore, iar aceste măsurători trebuie să fie arhivate cel puțin trei ani, dacă legislația în vigoare nu prevede o perioadă mai lungă.
(4) Piscina fiind mai adâncă de 120 de cm, poate fi operată numai sub supravegherea unui salvator în piscină. Salvatorul în piscină trebuie să asigure supravegherea continuă a bazinelor și a spațiului din jurul bazinelor.
(5) Pentru asigurarea confortului clienților se impune respectarea reglementărilor sanitare, disciplinare și asigurarea unui serviciu adecvat.”
Art. 4 – (1) Prestația este disponibilă clienților în ordinea sosirii.
(2) Accesul clienților în incinta piscinelor peste capacitatea maximă a bazinelor este strict interzisă. 
(3) Capacitatea maximă a bazinelor este după cum urmează:
1. pentru bazinul de polo: 166 persoane/ora,
2. pentru bazinul didactic: 110 persoane/ora.
Art. 5 – (1) Folosirea piscinei este posibilă după achitarea contravalorii taxei de intrare. Concomitent cu achitarea taxei de intrare clientul va primi un ceas proxy, cu condiția achitării ca garanție a sumei de 5 lei. Pentru valoarea garanției nu se eliberează bon de casă, aceste sume fiind gestionate separat de casierie.
(2) Clientul este obligat să poarte ceasul proxy pe toată durata prezentei sale în incinta vestiarelor, a piscinelor și a spațiilor conexe, și să predea ceasul la ieșire.
(3) La ieșire ceasul proxy semnalează eventuala depășire de timp, pentru care clientul trebuie să plătească suplimentar un tarif de 4,00 lei pentru fiecare 30 de minute începute.
(4) La restituirea ceasului proxy suma de 5 lei achitată ca garanție potrivit alineatului (1), se restituie.
(4) Contravaloarea efectivă a taxei de intrare, detaliată pe zile, intervale orare, durată și categorii de utilizatori este fixată în anexa nr. 1., care face parte integrantă din prezentul Regulament.
(5) Prețul prestației include și prețul servirii clienților, personalul piscinei nu are dreptul de a cere bani de la clienți.
Art. 6 – (1) Accesul și prezența în incinta „Csíki Csobbanó”, folosirea piscinei, a saunei și a tuturor prestațiilor se face pe propria răspunderea a clientului.
(2) Piscina poate fi folosită în același timp de clienți de sex feminin și masculin.
(3) Intrarea în spațiul bazinelor este permis exclusiv în costum de înot, cască de înot și papuci de ștrand.
(4) Copiii sub 14 ani pot folosi bazinele numai sub supravegherea unui adult însoțitor, sau cu acordul scris, prealabil și în formă autentică a părintelui ori a tutorelui legal.
(5) Prin excepție de la prevederile alineatului precedent, părintele sau tutorele legal își poate exprima acordul în scris și la recepția complexului „Csíki Csobbanó prin completarea și semnarea unui formular în acest sens în prezența recepționerului și după verificarea identității declarantului de către acesta.”
Art. 7 - (1) Înainte de accesul în incinta piscinelor clienții vor trece obligatoriu prin incinta vestiarelor.
(2) Pentru a se schimba la costum de baie clienții vor folosi cabinele de schimb, apoi își vor depozita hainele în dulapurile care pot fi închise și deschise cu ajutorul ceasurilor proxy.
(3) Clienții au obligația ca să depună spre păstrare bunurile și obiectele de valoare în cutiile de valori disponibile la recepție.
(4) Administratorul complexului „Csíki Csobbanó” și personalul acestuia nu răspunde pentru dispariție obiectelor din incinta vestiarelor, a piscinelor sau a spațiilor conexe.”
Art 8. – (1) Clienții sunt obligați să respecte personalul și să nu deterioreze bunurile complexului (mobilier, aparatură, instalațiile igienico-sanitare, etc.). Deteriorarea bunurilor atrage după sine plata valorii pagubei pricinuite.
(2) Clientul are dreptul de a sesiza verbal sau în scris în cartea consumatorului problemele, observațiile, legate de calitatea prestațiilor sau atitudinea personalului.”
Art.9 – (1) În incinta vestiarelor, a piscinelor și a spațiilor conexe este interzis:
1. accesul persoanelor cu plăgi deschise, dermatite, dermatoză sau alte boli transmisibile, febră și a persoanelor aflate sub influența drogurilor, alcoolului sau medicamentelor psihotrope,
2. introducerea, consumarea și vânzarea produselor alimentare, băuturilor alcoolice, a țigărilor și a produselor de tutun,
3. folosirea bazinelor fără efectuarea unui duș de prespălare pentru înlăturarea substanțelor acide de pe corp ,
4. introducerea copiilor mici în bazine fără scutece speciale pentru înot,
5. mâncatul în bazine, aruncarea gunoiului în apă, alergările și jocurile imprudente pe marginea bazinelor, împingerea în apă a persoanelor aflate pe marginea bazinelor
6. introducerea unor obiecte fragile (sticlă, pahare etc.), sau oricăror altor obiecte care pot provoca accidente 
7. accesul cu animale de companie
8. folosirea unui limbaj obscen, necuviincios, gesturi indecente, violente, cât și un comportament care să afecteze confortul și integritatea fizică a clienților și a personalului complexului
9. alergarea în jurul bazinului și în vestiare
10. săriturile în bazin, cu excepția săriturilor de pe bloc starturile situate în vecinătatea bazinului de polo.
(2) Orice persoană care încalcă vreuna dintre interdicțiile enumerate în cadrul prezentului articol va fi evacuată de îndată de personalul piscinei din incinta acesteia.
Cap. II. Programul de lucru, eliberarea biletelor
Art. 10 – (1) Piscina este deschisă publicului în timpul săptămânii între orele 6:00 – 15:00, respectiv 18:30-22:00, iar în zilele de sâmbătă și duminică între orele 9:00 – 21:00. În intervalul orar 15:00-18:00 piscina este rezervată exclusiv pentru antrenamentele sportivilor, iar intervalul de timp 18:00-18:30 va fi rezervată activităților de curățenie.
(2) În prima zi anului, în prima zi de Paști, în prima zi de Rusalii și în zilele de Crăciun piscina este închisă.
(3) Programul de lucru poate fi modificat de administratorul piscinei în cazuri motivate (probleme tehnice, lipsă de apă etc.). Clienții trebuie să fie anunțați în prealabil despre orice schimbare a programului de lucru.
(4) În perioada 1 august – 31 august complexul ,,Csíki Csobbanó” este închis. pentru efectuarea lucrărilor de întreținere și reparații anuale.
Art. 11 – (1) Casa de bilete se deschide zilnic la începutul programului și se închide cu o oră înainte de sfârșitul programului.
(2) Tarifele prestațiilor trebuie să fie afișate la un loc vizibil la casa de bilete. Clienții trebuie să fie anunțați în prealabil despre orice schimbare de tarif.
(3) Achitarea contravalorii tarifului de intrare, a biletului sau abonamentului se face la casieria amplasată la recepția situată în zona de intrare. Este interzis ca personalul piscinei, cu excepția casierilor, să primească bani pentru bilete sau abonamente de la clienți.
(4) Achitarea tarifului de intrare conferă drept de acces numai pentru ziua respectivă. Fac excepție biletele cadou, care sunt valabile pentru ziua sau în intervalul de timp specificat pe acestea.
(5) Biletele și abonamentele precumpărare sunt valabile până pe data indicată pe bilete sau abonamente.
Cap. III. Reclamații și sesizări, prescripții sanitare, primul ajutor și depozitarea valorilor
Art. 12 – (1) Caietul de reclamații și sesizări este accesibil clienților la casa de bilete. Administrator piscinei are datoria de a investiga reclamațiile, sesizările, sugestiile zilnic, conform normelor referitoare.
(2) În piscină obligatoriu trebuie să fie o persoană instruită să poată da primul ajutor până la sosirea ambulanței în caz de rănire, leșin, etc.
(3) În piscină trebuie să fie un punct de prim ajutor, dotat conform prescripțiilor, completat și reînnoit periodic, cu conținutul prescris.
(4) Despre eventualele răniri, accidente, daune suferite de clienți se întocmește proces-verbal.
Art. 13 - (1) Banii, bijuteriile și celelalte obiecte de valoare (cheia de la mașină, telefonul mobil etc.) trebuie depuse în cutiile de valori aflate la Recepție. Administratorul complexului Csíki Csobbanó și personalul acestuia răspunde numai pentru bunurile depuse în aceste cutii de valori de la Recepție. . Pentru păstrarea valorilor se va achita tariful stabilit în Anexa nr.1.
(2) Administratorul complexului Csíki Csobbanó și personalul acestuia nu-și asumă răspunderea pentru obiectele lăsate nesupravegheate (pe coridoare, săli de așteptare, vestiare, toalete, în dulapuri neîncuiate, etc.).
(3) Administratorul complexului Csíki Csobbanó își asumă răspunderea numai pentru hainele lăsate în dulapurile încuiate, dar nu și pentru obiectele de valoare, care trebuie depuse la Recepția de la intrare în conform alin (1).
(4) Obiectele găsite se predau șefului de tură și se înregistrează în caietul de „Obiecte găsite”.
Cap. IV. Piscina și saună
Art. 14.– (1) Bazinele pot fi folosite pe cont propriu numai de înotători. Activitatea de inițiere poate avea loc num ai cu caracter organizat.
(2) Prestațiile piscinei pot fi folosite de clienți numai pe propria răspundere.
(3) Folosirea costumului de baie și a căștii de înot în bazine este obligatorie.
(4) Lecții de inițiere în înot pot fi acordate date în mod organizat și numai de instructori calificați pe baza de convenție sau contract cu Clubul Sportiv Municipal – Városi Sport Klub Csíkszereda Miercurea Ciuc.
(5) Salvatorul de piscină și șeful de tură sunt răspunzători pentru supravegherea și curățenia bazinelor și a apei din bazine, de prezența echipamentului de salvare, de echiparea punctului de prim ajutor, chemarea salvării și acordarea primului ajutor dacă este cazul.
(6) Sistemul de sonorizare a piscinei trebuie folosit pentru comunicare, anunțuri, mesaje pentru clienți. Echipamentul audio trebuie folosit pe un volum ce nu deranjează odihna și relaxarea clienților.
(7) În incinta piscinei este interzis orice joc sau comportament care deranjează sau pune în pericol integritatea fizică a clienților.
Art. 15 – (1) Temperatura saunelor trebuie afișat la intrare, la un loc vizibil. Camerele pot fi utilizate numai de persoane sănătoase, pe propria răspundere.
(2) Sauna poate fi folosită numai cu prosop.
(3) Camerele saunelor sunt dotate cu sonerie de alarmă. La semnalul soneriei o persoană din partea piscinei este obligată să verifice sauna. Personalul piscinei are datoria de a controla saunele de mai multe ori pe zi, și să asigure curățenia, respectiv siguranța clienților.
(4) Sauna poate fi folosită numai pentru cei care au plătit suprataxa, respectiv poartă brățara de unica folosință.
(5) Fără brățara se unica folosință specială, sau cu brățară de unica folosință deteriorată/ruptă, folosire saunei este interzisă.
Capitolul V. Tarife de bază, abonamente și reduceri
Art. 16 – (1) Tariful de bază pentru accesul în complexul ,,Csíki Csobbanó” este de 15,00 lei valabil pentru 3 ore, indiferent de sex, religie, vârstă, rasă, cetățenie sau naționalitate.
(2) Utilizatorii saunei vor plăti pe lângă biletul de intrare 6,00 lei.
(3) Accesul în incinta piscinei și saunei fără achitarea prealabilă a tarifului aferent este interzisă.”
Art. 17 – (1) Tarifele speciale și reducerile detaliate pe zile, intervale orare și categorii de utilizatori fixată în anexa nr. 1., care face parte integrantă din prezentul Regulament, sunt aplicabile cu următoarele precizări și în următoarele limite:
1. În cazul pensionarilor pentru cei care au vârsta de 60 de ani împliniți, precum și în cazul pensionarilor pe caz de boală, cu recomandare expresă de la medic, în zilele de lucru, pentru intervalul orar 13.00-15.00, cu ora de intrare limitată până la orele 14:00.
2. În cazul persoanelor cu handicap care la intrare se legitimează cu certificat de persoană cu handicap valabil și cu actul de identitate valabil. Însoțitorii acestora nu beneficiază de acest regim.
3. În cazul înotului pentru bebeluși un părinte și un singur bebeluș cu vârsta de doi ani neîmpliniți, dovedit cu certificatul de naștere, în zilele de lucru, pentru intervalul orar 8:00-15:00, cu ora de intrare limitată la orele 13:00.
4. În cazul copiilor cu vârsta peste 2 ani, a elevilor și studenților de la cursurile de zi, acreditate, care nu au împlinit vârsta de 26 ani, cu condiția prezentării legitimației de elev/student valabil. Copii și elevii sub 14 ani, pot intra în bazin numai supravegheați de un adult sau cu acordul scris sub formă autentică a părintelui sau tutorelui ori părintele sau tutorele legal își exprimă acordul în scris la recepția complexului „Csíki Csobbanó prin completarea și semnarea unui formular în acest sens, în prezența recepționerului și după verificarea identității declarantului de către acesta. Elevii care au împlinit vârsta de 14 ani și studenții trebuie să prezinte și cartea de identitate.
5. În cazul familiilor reducerile se acordă pentru zilele de sâmbătă, duminică și pe perioada vacanțelor școlare oficiale. În sensul prezentului regulament prin familie se înțelege comuniunea compusă din cel puțin un copil și cel puțin un și cel mult doi adulți.”
Art. 18 – (1) Clienții care utilizează în mod regulat complexul ,,Csíki Csobbanó” pot opta pentru una dintre următoarele abonamente:
1. abonament pentru 10 ocazii, fără acces la saună, cu valabilitate de 30 de zile calendaristice, care curg de la data primei intrări, inclusiv.
2. abonament pentru 10 ocazii, cu acces la saună, cu valabilitate de 30 de zile calendaristice, care curg de la data primei intrări, inclusiv.
3. abonament pentru sportivi, fără acces la saună, valabil 120 minute pentru 20 de ocazii timp de 45 de zile, cu condiția cumpărării concomitente a unui pachet de cel puțin 20 de abonamente.
4. abonament de înot sportiv, fără acces la saună, valabil 120 minute pentru 20 de ocazii timp de 60 de zile
(2) Abonamentele de la literele c) și d) de la alineatul precedent permit utilizarea complexului ,,Csíki Csobbanó” după cum urmează:
1. în zilele de lucru între orele 06:00-15:00, cu ultima intrare la ora 14:00.
2. în zilele de sâmbătă și duminică, precum și în cele de sărbători legale între orele 09:00-12:00, cu ultima intrare la ora 11:00.
(3) Persoanele care procură 3 abonamente consecutive (în cea ce privește perioada de utilizare) obțin calitate de ,,client fidel”. 
1. În cazul în care aceste persoane în termen de valabilitate a abonamentului procură un abonament nou își păstrează calitatea lor de „clienți fideli”. Aceste persoane beneficiază de 10% reducere din aceiași tip de abonament pe care l-au cumpărat în mod consecutiv.
2. „Clientul fidel” care a achiziționat 6 abonamente în mod consecutiv, nu își pierdere calitatea de client fidel, dacă de la expirarea ultimului abonament în termen de 30 zile achiziționează un nou abonament.
Cap. VI. Activitatea de inițiere și sportul de performanță 
Art. 19 – Pentru inițierea elevilor din unitățile de învățământ de pe raza administrativ-teritorială a municipiului Miercurea derulează începând cu anul școlar 2013/2014 Programul multianual KORI & ÚSZÁS 2013. Participanții la acest program au acces în complexul „Csíki Csobbanó” în zilele de lucru în intervalul orar 8:00 – 15:00 după achitarea contravalorii biletului pentru elevi în grupuri organizate, cu ultimul acces la orele 14:00. În sensul prezentului regulament prin grup organizat se înțelege grupul compus din cel puțin 15 elevi. În cazul fiecărui grup organizat o singură persoană adultă de specialitate, de regulă, profesorul de educație fizică care însoțește grupul, are acces gratuit. Persoanele care exercită activitatea de instruire Programul multianual KORI & ÚSZÁS 2013, beneficiază de intrare gratuită în durata acestor activității.
Art. 20 – (1) Antrenamentele pentru utilizatorii sportivi de performanță au loc în zilele de lucru în intervalul orar 15:00-18:00. În acest interval orar accesul clienților în complexul ,,Csíki Csobbanó” este interzis.
(2) Prin excepție de la prevederile alineatului precedent, în cazul în care piscina nu este utilizată suficient de intens de către sportivii de performanță, administratorul poate decide deschiderea parțială a acesteia publicului.
Art. 21 – (1) Antrenamentele sunt organizate, de regulă, de persoane autorizate, cu condiția rezervării prealabile, prin intermediul unui sistem informatic, a culoarelor de înot.
(2) Au dreptul de a rezerva culoar cu prioritate următorii:
a) asociațiile sportive societăți civile particulare, cluburile sportive de drept privat sau asociațiile de sport pe ramură județene care au înscrise în Certificatului de Identitate Sportivă – ramura de sport natație și pentatlon modern, polo sau triatlon,
b) persoanele fizice autorizate, având codul CAEN: învățământ în domeniul sportiv și recreațional, de instructor sportiv de natație, polo sau triatlon.
(3) Accesul la sistemul informatic de rezervare a culoarelor de înot are loc cu condiția achitării prealabile la casieria administratorului a taxei unice de înregistrare în sistemul informatic de 450 lei.
(4) De asemenea, pentru rezervarea unui culoar utilizatorii sistemului informatic de rezervare a culoarelor vor plăti administratorului cu titlu de garanție următoarele sume:
a) pentru culoarele normale 400,00 lei/culoar,
b) pentru culoarele late se va plăti 480,00 lei/culoar.
(5) Rezervarea unui culoar are loc pentru întreaga săptămână, adică cinci zile lucrătoare de luni până vineri, pentru intervalul 15:00-18:00 la următoarele tarife de rezervare:
a) pentru culoarele normale 20,00 lei/zi,
b) pentru culoarele late 30,00 lei/zi.
(6) Prin excepție de la prevederile art. 20 și a prezentului articol, orice culoar poate fi utilizat exclusiv și în intervalul orar 18:30 – 22:00, cu condiția achitării tarifului aferent de 150/lei pentru o perioadă de trei ore.
Art. 22 – (1) Rezervarea culoarelor are loc săptămânal, de regulă, în joia precedentă, începând cu orele 0:00.
(2) Rezervarea se face după principiul primul venit primul servit, în două faze, potrivit următoarei proceduri:
a) în prima fază, ce se derulează în ziua rezervării între orele 0:00 și 12:00, o persoană poate face rezervare pentru cel mult un sfert din capacitatea maximă a complexului, și anume în total pentru cel mult 4 culoare, dintre care cel mult una poate fi lată și cel mult trei normale. În sensul prezentului regulament prin culoare late se înțeleg cele de la capelele bazinului.
b) în cazul în care în primă fază nu sunt rezervate toate culoarele disponibile, se trece la faza a doua, care se derulează în aceeași zi cu prima între orele 12:01 și 14:00, în care o persoană poate rezerva un singur culoar, indiferent de numărul rezervărilor efectuate în prima etapă.
c) în cazul în care în prima fază numărul solicitărilor de rezervare depășește numărul culoarelor existente, închirierea lor se va face pe bază de licitație cu strigare.
Art. 23 (1) Licitația cu strigare se organizează în ziua care urmează celei în care s-a derularea procedura de rezervare prin sistem informatic care a dus la supra rezervare. la sediul complexului ,,Csíki Csobbanó” începând cu ora 10:00. Prețul de pornire a licitației este de 25,00 lei în cazul culoarelor normale și de 35,00 lei în cazul culoarelor late, iar pasul de licitație va fi de 5 lei.
(2) Solicitanții de rezervare care au participat la procedura de rezervare prin sistem informatic sunt obligați să participe și să liciteze la ședința de licitație cu strigare. În caz contrar vor plăti o taxă suplimentară de 100 de lei.
Art. 24 (1) Numărul maxim al persoanelor admise pe un culoar rezervat este de 10 persoane în cazul culoarelor normale și de 14 persoane în cazul culoarelor late.
(2) Numărul maxim al persoanelor admise la acces în incinta complexului ,,Csíki Csobbanó” în cazul unui culoar rezervat este de 16 persoane în cazul culoarelor normale și de 42 persoane în cazul culoarelor late.
Art. 25 (1) Accesul sportivilor la piscine se face pe bază de bilet de intrare la contravaloare de 7,50 lei/sportiv/ocazie, cu condiția închirierii prealabile a unui culoar.
(2) Evidenta intrării sportivilor pe culoare se va face de către recepționer, pe bază de tabel.
(3) Persoanele care rezervă un culoar au obligația de asigura accesul minim zilnic a unui număr de 7 sportivi plătitori în cazul culoarelor normale și de 14 sportivi plătitori în cazul culoarelor late.
(4) În cazul în care numărul efectiv al sportivilor pe un culoar este mai mic decât numărul minim zilnic stipulat la alineatul precedent, persoana care a rezervat culoarul va achita administratorului contravaloarea diferenței de tarif, după formula:
Suma de plată = (Nr. minim stabilit la alin. (3) – Nr. efectiv) x 7,50 lei.
(5) Plata tarifului de rezervare și plata diferențelor de tarif se face săptămânal de fiecare persoană care a făcut rezervarea în parte, cel târziu până în ziua de marți a săptămânii următoare.
(6) Persoanele care nu efectuează plata prevăzută la alineatul precedent în termenul prevăzut vor fi excluse de îndată din procedura de rezervare informatică până în momentul achitării debitului. 
Art. 26 (1) Pentru fiecare culoar închiriat instructorii, respectiv antrenorii, după caz, beneficiază de gratuitate după cum urmează:
1. pentru culoarele normale un instructor/antrenor.
2. Pentru culoarele late doi instructori/antrenori.
(2) Alineatul precedent dă dreptul la un singur acces, și schimbarea instructorilor este strict interzisă.
(3) Utilizarea de către sportivi sau instructori de alte culoare decât cele închiriate atrage după sine evacuarea persoanei respective din incinta complexului ,,Csíki Csobbanó”.
Art. 27 (1) Persoana care rezervă cel puțin patru culoare beneficiază de un vestiar sportiv pentru intervalul orar 14:45-18:15. Celelalte persoane vor utiliza dulapurile.
(2) Accesul sportivilor în incinta vestiarelor se face cu ceasuri proxy, aceștia având obligația de a purta aceste ceasuri pe toată perioada antrenamentului. La primirea ceasului proxy sportivul va achita garanția de 5 lei.
(3) În timpul antrenamentelor saunele sunt închise.
Art. 28 (1) Secțiilor pe ramuri de sport a Clubului Sportiv Municipal „Városi Sport Klub Csíkszereda” Miercurea Ciuc li se rezervă, la cerere, din oficiu două culoare normale pentru fiecare zi. Aceste culoare vor fi excluse din procedura de rezervare informatică, cu condiția ca clubul să achite tariful de rezervare aferent.
(2) Culoarea rezervate pe baza alineatului precedent rămân la dispoziția sportivilor în afara orelor destinate antrenamentelor sportive.
(3) Sportivii și antrenorii legitimați la Clubului Sportiv Municipal „Városi Sport Klub Csíkszereda” vor avea acces pe aceste culoare în limita de 5 sportivi pe culoar de odată, cu achitarea contravalorii de 7,50 lei/sportiv.
(4) Antrenorii și instructorii de înot a Clubului Sportiv Municipal „Városi Sport Klub Csíkszereda” au acces gratuit în Complexul sportiv ,,Csíki Csobbanó” în perioada antrenamentelor clubului.
Art. 29 (1) Complexul sportiv ,,Csíki Csobbanó” poate fi închiriat pentru organizarea de competiții sportive de persoanele prevăzute la art. 21 alin. (2) care au achitat taxa unică de acces la sistemul de rezervare informatică potrivit art. 21 alin (3) sau de federații naționale, în zilele de sâmbătă, în intervalul orar 12:30 – 18:30, după achitarea prealabilă a tarifului de 2.000 Ron.
(2) Închirierea exclusivă a complexului sportiv în celelalte zile poate avea loc, cu condiția plății în avans a tarifelor de mai jos, după cum urmează:
a) în zilele lucrătoare, în intervalul orar 18:30 – 22:00, pentru tariful de 4.500 Ron,
b) pentru ziua de sâmbătă și duminică, adică două zile în întregime 11.500 Ron.
(3) Tarifele prevăzute la alineatul precedent se achită, în prealabil, în lei, la cursul din ziua achitării.
Capitolul VII. Dispoziții finale
Art. 30 – (1) Clienții sunt obligați să respecte prescripțiile de ordine interioară și prevederile legale. Nerespectarea normelor, reglementărilor și a prevederilor legale în vigoare atrage după sine suportarea consecințelor de către făptuitori.
(2) Persoanele care nu respectă prevederile regulamentului de ordine interioară sau nu au un comportament civilizat, trebuie îndepărtate de îndată din incinta „Csíki Csobbanó”. Dacă este necesar se poate solicita și sprijinul autorităților (jandarmerie, politie).
(3) Personalul piscinei sunt persoane oficiale și beneficiază de aceeași protecție ca și funcționarii publici.
(4) Regulamentul de ordine interioară trebuie afișat pe un loc clar vizibil clienților, atât în limba română cât și în limba maghiară.
(5) Pentru respectarea regulilor de ordine interioară este responsabil administratorul piscinei.

                                                                         Anexa 1.
 la Regulamentul de Funcționare - Contravaloarea biletelor și abonamentelor, garanțiilor
	Nr. crt.
	Tipul biletului, abonamentului sau garanției
	Prețul biletului
	Valabilitatea biletului
	Observații

	1.
	Bilet de înot
	15,00 lei
	3 ore
	zilnic

	2.
	Bilet pentru pensionari
	8,00 lei
	2 ore
	luni – vineri, între orele 13:00 – 15:00

	3.
	Bilet pentru persoane cu handicap
	5,00 lei
	2 ore
	zilnic

	4.
	Bilet un părinte cu bebeluș max. 2 ani
	10,00 lei
	2 ore 

	luni – vineri, între orele 8:00 – 15:00

	5.
	Bilet pentru elevi și studenți (sub 26 ani) cu legitimație de elev 
	10,00 lei
	3 ore
	zilnic

	6.
	Bilet familiști pentru 3 persoane
	36,00 lei
	3 ore
	sâmbătă și duminică și în timpul vacanțelor școlare

	7.
	Bilet familiști pentru 4 persoane
	40,00 lei
	3 ore
	sâmbătă și duminică și în timpul vacanțelor școlare

	8.
	Bilet familiști 5 persoane
	43,00 lei
	3 ore
	sâmbătă și duminică și în timpul vacanțelor școlare

	9.
	Bilet familiști pentru 6 persoane
	45,00 lei
	3 ore
	sâmbătă și duminică și în timpul vacanțelor școlare

	12.
	Abonament înot 10 intrări
	135,00 lei
	30 zile
	valabil 30 de zile de la cumpărare

	13.
	Abonament înot + saună 10 intrări
	189,00 lei
	30 zile
	valabil 30 de zile de la cumpărare

	16.
	Abonament înot 20 intrări
	175,00 lei
	60 zile/ 120 minute/ocazie
	luni – vineri între orele 6,00 – 15,00
sâmbătă – duminică între orele 9,00 – 12,00

	17.
	Abonament sportivi 20 intrări
	140,00 lei
	45 zile/ 120 minute/ ocazie
	luni – vineri între orele 6,00 – 15,00
sâmbătă – duminică între orele 9,00 – 12,00
Este obligatorie cumpărarea a cel puțin 20 buc. concomitent.

	18.
	Saună
	6,00 lei
	
	numai împreună cu alt tip de intrare

	19.
	Bilet pentru elevi în grupuri organizate
	4,00 lei
	75 minute
	luni – vineri între orele 8,00 – 14,30
pentru elevii unităților de învățământ participante la programul „Kori&Úszás 2013”

	20.
	Bilet pentru elevi în grupuri organizate
	6,00 lei
	75 minute
	luni – vineri între orele 8,00 – 14,30
pentru elevi celorlalte unități de învățământ 


	21
	Tarif suplimentar depășire timp
	4,00 lei
	Fiecare 30 de minute începute
	

	22.
	Garanție ceas proxy
	5.00 lei
	
	

	23.
	Bilet vizitator în tribune
	3.00 lei
	
	

	24.
	Păstrare valorii
	5.00 lei

